༈གངས་ལྗོངས་ཡི་གེའི་ཕྱི་མོ་སྲིད་པའི་མིག།ཐུགས་བསྐྱེད་རྟ་བདུན་འཕྲུལ་གྱིས་རབ་དྲངས་པས།།མདོ་རྒྱུད་ཐ་སྙད་པད་ཚལ་རྒྱས་མཛད་པ།།སློབ་དཔོན་ཐུ་མིའི་བཀའ་དྲིན་བསམ་གྱིན་དད།།གཞུང་ལུགས་གནམ་རུའི་རྒྱུད་ལས་དྲངས་པའི་མདས།།ཉེས་བཤད་འབོད་སྒྲོག་མག་པ་དྲུང་འབྱིན་ཅིང༌།།སྔོན་མེད་འགྲེལ་བཤད་སི་ཏ་གྲོགས་འགུགས་པ།།ར་མ་གཉིས་པ་རིན་ཆེན་དོན་གྲུབ་གྲགས།།དེ་ཕྱིར་དེའི་གསུང་སུམ་རྟགས་དགོངས་འགྲེལ་སོགས།།ལེགས་བཤད་མཁས་པའི་མ་ལ་ཡ་ཀླུང་ལས།།བྱུང་བ་དཔྱོད་ལྡན་ཡིད་འཕྲོག་བསུང་ཞིམ་དྲི།།འཛད་མེད་སྤོས་མཆོག་བསྟན་ལ་སྨན་ཕྱིར་བསྐྲུན།།།།